Kuumalaine

Kuumalaine on tavalisest märksa kõrgemate välisõhu temperatuuridega ajavahemik. Kuumalaine kriteeriumid on riigiti erinevad.

Eestis loetakse kuumalaineks seda, kui vähemalt kolmel järjestikusel päeval tõuseb ööpäeva maksimaalne õhutemperatuur üle 27 kraadi või kui vähemalt kolmel järjestikusel päeval on ööpäeva keskmine temperatuur üle 20 kraadi. Kuumalaine temperatuurikriteeriumile vastavaid päevi kutsutakse kuumapäevadeks. Kuumalaine on seega vähemalt kolm järjestikust kuumapäeva. 
Eeltoodud kuumalaine ja kuumapäeva definitsioonid kehtivad alates 2020. aastast, varem oli Eestis kuumalaine temperatuurikriteerium kõrgem (ööpäeva maksimaalne õhutemperatuur üle 30 kraadi).

Eestis on keskmiselt kolm kuni viis kuumalainet aastas. Aasta pikima kuumalaine kestus jääb harilikult viie kuni kaheksa päeva vahele. Kuumalainega päevade keskmine arv aastas on Eestis umbes 15...22 päeva. Harilikult esinevad kuumalained siin juulis ja augustis, harvem juunis ja mais. Kuumapäevi on esinenud ka septembris ja aprillis. 

Tekkemehhanism
Kuumalaine võib tekkelt olla advektiivne, kui kuum õhumass saabub siia soojemast (nt troopilisest) piirkonnast, või adiabaatiline, kui lokaalse kõrgrõhkkonna keskmes laskuv õhumass adiabaatiliselt soojeneb.

Mõjud
Kuumalained on elusorganismidele ohtlikud ning võivad põhjustada terviseprobleeme ja ennaksurmi. Üldiselt on inimesel kuiva kuuma kergem taluda kui niisket kuuma. Kuumalained võivad tekitada põuda, ikaldusi (ja seeläbi näljahäda), soodustada metsatulekahjusid ja maastikupõlenguid, kahjurite levikut, majanduses tööviljakuse langust, seadmete rikkeid ja elektrikatkestusi. Lennunduses põhjustab kuumalaine õhusõiduki maksimaalse lubatud stardikaalu vähenemist ja sellega mittearvestamine on põhjustanud mitmeid lennuõnnetusi.

Maailm
Globaalne soojenemine toob kaasa kuumalainete intensiivsuse ja sageduse kasvu. Samas võib kuumalainete sageduse kasv olla tingitud ka muudest asjaoludest, näiteks kuumalaine temperatuurikriteeriumi alandamisest (nagu see toimus Eestis 2020. aastal, mistõttu Eesti varasemat statistikat värskemaga võrreldes tuleb tähelepanu pöörata sellele, millise temperatuuri juures on iga konkreetne kuumalaine registreeritud).

Euroopa 2003. aasta kuumalaine puhul hinnati hukkunute arvuks umbes 72 000 inimest ja 2010. aasta Venemaa kuumalaine (mis kutsus esile ulatuslikud maastikupõlengud) puhul hinnati hukkunute arvuks üle 55 000 inimese.Human cost of disasters : An overview of the last 20 years 2000-2019

 2015 

Mais India lõunaosariike tabanud kuumalaine maksimaalsed õhutemperatuurid olid järgmised:

+ IndiaKuupäev  Koht  t°   Jharsuguda  45,4 °C 21. mai 2015  Hyderabad 46 °C 23. mai 2015  Allahābād 47,7 °C 24. mai 2015  Hammam  48 °C 25. mai 2015  Indira Gandhi rahvusvaheline lennujaam 46,4 °C 27. mai 2015  Daltonganj 47 °CJuunis Pakistani lõunaosa tabanud kuumalaine maksimaalsed õhutemperatuurid olid järgmised:
+ PakistanKuupäev  Koht  t° 20. juuni 2015  Karachi 46 °C 20. juuni 2015  Larkana 49 °C 20. juuni 2015  Turbat 49 °C 20. juuni 2015  Sibi 49 °C 20. juuni 2015  Rahim Yar Khan 43 °C 20. juuni 2015  Dadu 44 °C 20. juuni 2015  Multan 40 °C 20. juuni 2015  Nawabshah 41 °C 20. juuni 2015  Hyderabad 42 °C

 2019 
2019. aasta suvel tõusis õhutemperatuur Indias ja Pakistanis kuni poolesaja kraadini Celsiuse järgi.

Kuumalained 1901–2010
470px|Kuumalained 1901–2010

2021
Venemaa
Moskva õhutemperatuur (34,8 °C) ületas 2021. aasta 23. juunil 1901. aastal registreeritud rekordtemperatuuri, milleks oli 34,7 °C.Heat wave in Russia brings record-breaking temperatures north of Arctic Circle

Kanada

2021. aasta juuni lõpul mõõdeti Lyttonis Briti Columbias Kanadas rekordiline õhutemperatuur 46,6 °C.

2022
 2022. aasta Euroopa kuumalained
 Ühendkuningriigi 2022. aasta kuumalaine

2023
Kerberose kuumalaine

Vaata ka
 Külmalaine

Viited

Välislingid

 Esimene kuumalaine, Riigi Ilmateenistus, 8. juuni 2011
 Ettevaatust – kuumalaine!, Virumaa Teataja, 9. juuni 2011
 Alys Davies. Heatwave: Warnings of 'heat apocalypse' in France. BBC News, 18. juuli 2022

Kategooria:Meteoroloogia
Kategooria:Loodusnähtused